CELEX: 62013CB0027
Language: lv
Date: 2014-04-04 00:00:00
Title: Lieta C-27/13: Tiesas (virspalāta) 2014. gada 4. aprīļa rīkojums (Schleswig-Holsteinischen Oberlandesgericht (Vācija) lūgums sniegt prejudiciālu nolēmumu) – Flughafen Lübeck GmbH/Air Berlin PLC & Co. Luftverkehrs-KG Reglamenta 99. pants — Valsts atbalsts — LESD 107. un 108. pants — Priekšrocības, kuras zemo cenu aviosabiedrībai piešķīris valsts uzņēmums, kas pārvalda lidostu — Lēmums uzsākt oficiālu izmeklēšanas procedūru — Dalībvalstu tiesu pienākums ievērot šajā lēmumā ietverto Komisijas vērtējumu par atbalsta esamību

11.8.2014   
            
            
               LV
            
            
               Eiropas Savienības Oficiālais Vēstnesis
            
            
               C 261/3
            
         Tiesas (virspalāta) 2014. gada 4. aprīļa rīkojums (Schleswig-Holsteinischen Oberlandesgericht (Vācija) lūgums sniegt prejudiciālu nolēmumu) – Flughafen Lübeck GmbH/Air Berlin PLC & Co. Luftverkehrs-KG
   (Lieta C-27/13) (1)
   
   (Reglamenta 99. pants - Valsts atbalsts - LESD 107. un 108. pants - Priekšrocības, kuras zemo cenu aviosabiedrībai piešķīris valsts uzņēmums, kas pārvalda lidostu - Lēmums uzsākt oficiālu izmeklēšanas procedūru - Dalībvalstu tiesu pienākums ievērot šajā lēmumā ietverto Komisijas vērtējumu par atbalsta esamību)
   2014/C 261/04
   Tiesvedības valoda – vācu
   
      Iesniedzējtiesa
   
   Schleswig-Holsteinischen Oberlandesgericht
   
      Pamatlietas puses
   
   
      Prasītāja: Flughafen Lübeck GmbH
   
      Atbildētāja: Air Berlin plc & Co. Luftverkehrs KG
   
      Rezolutīvā daļa:
   
   
               1)
            
            
               Ja, piemērojot LESD 108. panta 3. punktu, Eiropas Komisija ir sākusi minētā panta 2. punktā paredzēto oficiālo izmeklēšanas procedūru attiecībā uz nepaziņotu pasākumu, kas ir īstenošanas procesā, valsts tiesai, kas izskata prasību par šī pasākuma īstenošanas pārtraukšanu un par jau samaksāto summu atgūšanu, ir jāveic visi nepieciešamie pasākumi, lai noteiktu sekas, kas izriet no pienākuma apturēt minētā pasākuma īstenošanu iespējamā pārkāpuma.
               Tālab valsts tiesa var pieņemt lēmumu vai nu apturēt attiecīgā pasākuma īstenošanu un pieprasīt jau samaksāto summu atgūšanu, vai arī noteikt pagaidu pasākumus, lai, pirmkārt, aizsargātu attiecīgo lietas dalībnieku intereses un, otrkārt, nodrošinātu Komisijas lēmuma sākt oficiālo izmeklēšanas procedūru lietderīgo iedarbību.
            
         
               2)
            
            
               Valsts tiesā tādā situācijā, kāda ir aplūkota pamatlietā, nevar apturēt tiesvedību līdz oficiālas izmeklēšanas procedūras pabeigšanai.
            
         
      (1)  OV C 171, 15.6.2013.